**Saul fia**

(Saul fia)

Színes magyar filmdráma

Rendező: [Nemes Jeles László](https://port.hu/adatlap/szemely/nemes-jeles-laszlo/person-246523)

Szereplők: [Röhrig Géza](https://port.hu/adatlap/szemely/rohrig-geza/person-407663), [Molnár Levente](https://port.hu/adatlap/szemely/molnar-levente/person-365726), Urs Rechn

2015

1944, AUSCHWITZ-BIRKENAU. Ausländer Saul (Röhrig Géza) egyike a krematóriumokban dolgozó sonderkommandósoknak. Társai tudják, hogy bármelyik pillanatban kivégezhetik őket, fegyvereket gyűjtenek és lázadást szerveznek. Saul viszont az elégetésre váró holttestek között felfedezni véli saját fiát, és ettől kezdve a férfit a menekülés helyett egy másik lehetetlen küldetés élteti: elhatározza, hogy kicsempészi a testet és keres egy rabbit, hogy méltó módon eltemethesse a gyermeket. A Saul fia a holokauszt talán utolsó tabutémáját dolgozza fel azzal, hogy a Sonderkommandót állítja a középpontjába. Sault követve megismerjük a tábor gyárszerű működését, Erdély Mátyás operatőr feszültséggel teli képeinek és Rajk László látványtervező munkájának köszönhetően pedig a néző már-már dokumentarista hitelességgel láthatja, pontosan hogyan szervezték meg több millió ember megsemmisítését. Nemes Jeles László első egész estés filmje a magyar filmtörténet egyik legjelentősebb alkotása. CANNES 2015: NAGYDÍJ, GOLDEN GLOBE 2016: LEGJOBB IDEGEN NYELVŰ FILM, OSCAR 2016: LEGJOBB IDEGEN NYELVŰ FILM

Korhatár: 12

DVD9

Hossz: 107 perc

Hang: magyar DTS 5.1, magyar DD5.1 és 2.0

Képarány: 1,37:1 (4/3)

Felirat: magyar (halláskárosult), angol, francia

Extrák: 1. lemez:

NEMES JELES LÁSZLÓ RENDEZŐ-FORGATÓKÖNYVÍRÓ, ERDÉLY MÁTYÁS OPERATŐR ÉS KRASZNAHORKAI BALÁZS, A RENDEZŐ MUNKATÁRSA AUDIOKOMMENTÁRJA

2. lemez:

• TÜRELEM (14 PERC) – NEMES JELES LÁSZLÓ RÖVIDFILMJE
• KIMARADT JELENET (2 PERC)
• JELENETEK A FORGATÁSRÓL (21 PERC)
• KÖZÖNSÉGTALÁLKOZÓ AZ ALKOTÓKKAL (26 PERC)
• ÉLETKÉPEK A MAGYARORSZÁGI DÍSZBEMUTATÓRÓL (2 PERC)
• MAGYAR MŰVÉSZEK A FILMRŐL (3 PERC)
• MOZIELŐZETES
• TV SPOT

Vonalkód: 5999546337792

Nyilvántartási szám: NFT/22648/2015